जली हुई त्वचा के उपचार के लिये जैवअवक्रमणशील पॉलिमर पदार्थों से बनी त्वचा विस्थापक या जख्म पर लगाने की ड्रेसिंगों का विकास किया गया है। अभी तक वाणिज्यिक रूप से विकसित कृत्रिम त्वचाओं के लिये जैवअवक्रमणशील पॉलिमरों जैसे कोलाजन, काइटिन और पॉलिल्यूसीन जैसे एंजाइमों द्वारा अवक्रमणीय पॉलिमरों का प्रयोग किया गया है। 

एक ग्रुप ने कत्रिम त्वचा के लिये फिब्रिलार कोलाजन (एफ-कोलाजन) और जिलेटिन के संयोग से स्पंज के रूप में एक नए प्रकार के जैवपदार्थ का विकास किया है। स्पंज को क्रासलिंकों की सहायता से भौतिक और चयापचयी रूप से स्थिर किया गया। हालांकि कोलाजन पर आधारित अनेक प्रकार की कत्रिम त्वचाओं का विकास किया गया है, उनमें मूल कोलाजन के कुछ अवांछित गुण देखे गए हैं, जैसे फाइब्रोब्लास्टों में छड़ो जैसे आकारों का बनना और फाइब्रोब्लास्टों में कोलाजनेज़ जीनों की अभिव्यक्ति. एफ-कोलाजन के जिलेटिन से संयोग से इन समस्याओं से छुटकारा मिला है। 

अन्य लोगों ने औषधि प्रतिपादन की क्षमता वाली एक जैवशंश्लेषित घाव ड्रेसिंग का विकास किया है। यह दवायुक्त ड्रेसिंग काइटोसान-डेरिवेटाइज्ड कोलाजन की एक स्पंजी मिश्रण शीट से बनी होती है, जिस पर एक जेंटामाइसिन सल्फेट से सनी पॉलियूरीथेन की झिल्ली की पर्त लगी होती है। शरीर के बाहर की गई जांच में यह दिखलाया गया कि यह ड्रेसिंग बैक्टीरिया की वृद्धि को रोकती है और कोशिकीय क्षति को कम करती है। इस ड्रेसिंग की परीक्षा सतही द्वितीय श्रेणी के जलने, गहरे द्वितीय श्रेणी के जले हुए, दत्तक स्थलों और दबाव से होने वाले छालों वाले 80 क्लिनिकल मामलों में की गई और बढ़िया परिणाम प्राप्त किये गए। 

हाइब्रिड कृत्रिम त्वचाओं का विकास जैवचिकित्सकीय इंजीनियरिंग का एक और महत्वपूर्ण लक्ष्य है। इसमें संश्लेषित पॉलिमरों और कोशिका कल्चरों के संयोग से एक संश्लेषित-जैव योगक का निर्माण किया जाता है। इस मामले में शरीर के भीतर कोशिकाओं और ऊतक कल्चरों को उगाने के लिये टेम्प्लेट के रूप में एक जैवअवक्रमणशील पॉलिमर की जरूरत पड़ सकती है।

अणुभार
पूरक
कृत्रिम त्वचा
जैव अक्रमीकरण कारक